A Bizottság 1745/85/EGK rendelete

(1985. június 26.)

a vámmentességek közösségi rendszerének létrehozásáról szóló 918/83/EGK tanácsi rendelet 50–59. cikkének végrehajtására vonatkozó rendelkezések megállapításáról szóló 2290/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletre [1] és különösen annak 143. cikkére,

mivel a 2290/83/EGK bizottsági rendelet [2] 2. cikkének (1) bekezdése többek között kötelezi azon intézményt vagy szervezetet, amelynek a részére az árukat szállítják, hogy az importált árukat kizárólag az alaprendelet 54. cikk második francia bekezdése szerinti, nem kereskedelmi célra használja fel; mivel ez a követelmény az alaprendelet 51. cikke alapján importált áruk vonatkozásában nem az alaprendelet rendelkezéseiből fakad; mivel ennek megfelelően módosítani kell a 2290/83/EGK rendelet 2. cikke (1) bekezdésének szövegét;

mivel a 2290/83/EGK rendelet hatálybalépése óta tapasztaltak szerint a T 5. ellenőrző példányba beírandó kifejezés nem tájékoztatja megfelelően a rendeltetési hely szerinti tagállamok vámhatóságait arról a kötelezettségükről, amely szerint biztosítják, hogy a készüléket vagy szerkezetet átvevő szervezet azt folyamatosan a vámmentesség megadásának feltételei szerint használja fel; mivel a kifejezést ezért módosítani kell;

mivel a 2290/83/EGK rendelet 16. cikkének (1) bekezdése úgy rendelkezik, hogy minden tagállam megküldi a Bizottságnak azon készülékek, berendezések, pótalkatrészek, alkatrészek, kiegészítők és szerszámok jegyzékét, amelynek az ára vagy vámértéke meghaladja a 3000 ECU-t, és amely esetében a 7. cikk (1) és a 14. cikk (1) bekezdése szerint vámmentességet engedélyeztek; mivel ezt a határértéket 1980-ban rögzítették, mert a 2290/83/EGK rendelet változatlanul átvette a 2784/79/EGK bizottsági rendelet [3] által rögzített határértéket; mivel ezt a határértéket azóta nem módosították;

mivel indokoltnak tűnik, hogy a határértéket 5000 ECU-re emeljék;

mivel az e rendeletben előírt intézkedések összhangban vannak a vámmentességekkel foglalkozó bizottság véleményével,

ELFOGADTA EZT A RENDELETET:

1. cikk

Az 2290/83/EGK rendelet a következőképpen módosul:

(1) a 2. cikk (1) bekezdése helyébe a következő szöveg lép:

"(1) Az alaprendelet 51. cikkében, 52. cikke (1) bekezdésében, 53. és 56. cikkében említett oktatási, tudományos és kulturális anyagok (a továbbiakban: áruk) vámmentessége az alábbi kötelezettségeket rója arra az intézményre vagy szervezetre, amelynek a részére az árukat szállították:

- az áruk közvetlenül azok rendeltetési helyére történő szállítása,

- az áruk leltárba vétele,

- minden olyan ellenőrzés megkönnyítése, amelyet az illetékes hatóságok szükségesnek tartanak annak biztosítására, hogy folyamatosan eleget tegyenek a vámmentesség engedélyezésére vonatkozó feltételeknek.

Emellett az alaprendelet 52. cikkének (1) bekezdésében, 53. cikkében és 56. cikkében említett áruk esetében azt a kötelezettséget rója azon intézményre vagy szervezetr, amelynek a részére az árukat szállították, hogy a fent említett árukat kizárólag az alaprendelet 54. cikkének második francia bekezdése szerinti, nem kereskedelmi célra használhatja fel."

(2) a 3. cikk (2) bekezdése helyébe az alábbi szöveg lép:

"(2) Amennyiben az az intézmény vagy szervezet, amelynek a számára az árukat kölcsönadják, bérbe adják vagy átruházzák, az árukat kölcsönadó, bérbeadó vagy átruházó intézménytől vagy szervezettől eltérő tagállamban található, az ilyen áruk másik tagállamba történő szállításakor a feladó tagállam illetékesvámhatóságai a 223/77/EGK rendeletben megállapított szabályokkal összhangban egy T 5. ellenőrző példányt állítanak ki, annak biztosítására, hogy az ilyen árukat olyan módon használják fel, amely lehetővé teszi azok folyamatos vámmentességét. Ebből a célból az említett ellenőrző példány a 104. rovatában, az "egyéb" cím alatt az alábbi bejegyzések egyikét tartalmazza:

- ;

- ;

- ;

- ;

- ;

- ;

- ."

(3) a 16. cikk (1) bekezdésének helyébe a következő szöveg lép:

"(1) Minden egyes tagállam megküldi a Bizottságnak azon készülékek, berendezések, pótalkatrészek, alkatrészek, kiegészítők és szerszámok jegyzékét, amelyeknek az ára vagy vámértéke meghaladja az 5000 ECU-t, és amelyek esetében a 7. cikk (1) bekezdése és a 14. cikk (1) bekezdése szerint engedélyezték a behozatali vámok alóli mentességet."

2. cikk

Ez a rendelet 1985. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. június 26-án.

a Bizottság részéről

Cockfield

alelnök

[1] HL L 105., 1983.4.23., 1. o.

[2] HL L 220., 1983.8.11., 20. o.

[3] HL L 318., 1979.12.13., 32. o.

--------------------------------------------------